На основу члана 30. Закона о високом обрзовању, Статута Техничкг факултета „Михајло Пупин“, Наставно-научно веће Факултета је на седници одржаној 16.07.2014. године, доноси

**ПРАВИЛНИК**

**О НАЧИНУ И ПОСТУПКУ ИЗРАДЕ И ОДБРАНЕ ЗАВРШНОГ РАДА**

**НА МАСТЕР АКАДЕМСКИМ СТУДИЈАМА**

Члан 1.

 Овим Правилником уређује се начин и поступак израде и одбране завршног рада на мастер академским студијама на Техничком факултету „Михајло Пупин“ у Зрењанину ( у даљем тексту: Факултет) и друга питања из те области.

**Тема мастер рада**

 Члан 10.

Тема мастер радаможе бити:

* теоријски проблем;
* практичан проблем уочен у литератури или пракси.

 Она може бити обрађена на два начина**:**

* студент може да прикупи, обради, структурира и презентира сазнања из литературе релевантна за тему његовог рада;
* студент може да примени знање стечено обрадом литературе и покаже како се неки конкретан проблем може решити. Он то може учинити анализом примера из праксе или литературе, обрадом задатка, емпиријским истраживањем или на неки други практичан начин.

**Садржај мастер рада**

Члан 11.

Мастер рад обухвата: насловну страну, апстракт, садржај, увод, текст, закључак и списак литературе.

Насловна страна треба да садржи основне податке као што су: Универзитет у Новом Саду, Технички факултет „Михајло Пупин“, мастер рад, наслов рада, име и презиме кандидата, име и презиме ментора, место, годину израде и важеће логотипе Универзитета и Факултета.

Следи садржај у коме су наведени основни делови од којих је сачињен мастер рад (поднаслови), као и бројеви страна на којима се ти делови налазе.

Рад мора да садржи и Наслов и Апстракт на енглеском и српском језику.

У уводу се представљају теоријске основе проблема, питања која ће се у раду разматрати или хипотезе које ће се тестирати, методолошке основе рада и врши се анализа рада по деловима.

Студент обрађује тему рада у главном делу мастер рада. Он садржи приказ теоријских (основне дефиниције) и практичних (илустративни примери, по правилу оригинални) резултата који се односе на задату тему. Тај део текста треба да буде сачињен од више логичних целина, а свако поглавље означено одговарајућим насловима и поднасловима.

Неопходно је да студент тему свеобухватно изложи и презентиује одговоре на отворена питања. Материја треба да се излаже концизно, уз коришћење одговарајуће литературе.

Студент је дужан да у тексту мастер рада напише под цитатом део или цео научни рад, део књиге, чланка и сл., који је коришћен у раду. Библиографске референце се наводе у фуснотама или енднотама.

Након анализе у главном делу мастер рада студент пише закључак у коме се презентирају резултати до којих је дошао у раду, оригиналност рада, ограничења рада, као и могући правци даљег разматрања и неке могуће контроверзе.

Затим следи списак литературе који обухвата сумарно све библиографске изворе коришћене приликом израде мастер рада. Под изворима литературе подразумевају се сви публиковани извори: књиге, чланци, интернет сајтови, компанијски извештаји итд. Стил писања мора бити у складу са уобичајеним стандардима академског писања.

Постоји могућност писања анекса на крају мастер рада.

### Форма мастер рада

Члан 12.

**Дужина мастер рада може бити**: најмање 40, а највише 120 страница.

**Формат текста**: А4 (210x297 мм), маргине све по 2 цм, проред 1,5, фонт Times New Roman 12. Рад мора бити штампан, повезан и укоричен.

Рад се предаје у 5 примерака.

**Референце (цитирање)**

* Навођење извора: користити ендноте.
* Навођење извора у литератури или ендноти: презиме, прво слово имена, (година издања), назив дела (књига: *italic,* ако је часопис или зборник радова у питању назив чланка се пише нормалним словима а назив часописа, односно зборника *italic* стилом), место издања: издавач, број стране на којој се у часопису или зборнику чланак налази.

**Слике, табеле**

* Означавање слика и табела у тексту: наводи се број слике (табеле), а затим и назив слике или табеле.
* Навођење извора испод слика и табела - наводи се цео извор: презиме, прво слово имена, (година издања), назив дела,место издања, издавач, број стране на којој се у извору слика или табела налази. Користи се фонт Times New Roman 10.

##  Поступак израде и одбране мастер рада

Члан 13.

Студент има право да ради мастер рад на наставном предмету уколико је тај предмет предвиђен студијским програмом на коме се налази студент и уколико га је положио.

Приликом избора теме мастер рада студент се консултује са потенцијалним ментором. Тема се може донекле модификовати према договору ментора и студента, што верификује катедра.

Члан 14.

Студент се јавља предметном наставнику - ментору са захтевом да му се одобри рад на завршном раду.

Уколико предложена тема за мастер рад није до сада одобрена предметни наставник - ментор одобрава рад на теми.

Предложену тему наставник разматра са студентом како би се уверио да је студент разумео тему, упућује га у начин израде рада и саветује потребну литературу.

Члан15.

Пријаву теме мастер рада, потписану од стране ментора, студент доставља студентској служби, која прослеђује катедри надлежној за студијски програм.

Катедра предлаже Наставно-научном већу тему и трочлану комисију за оцену и одбрану мастер рада, из реда наставника. Комисију и тему верификује НН веће Факултета.

Након што положи све испите, заврши мастер рад и ментор је одобри потписом на штампаном мастер раду, у кључној документацији. По један штампани примерак добијају чланови комисије и ментор, а један се чува у факултетској библиотеци. Студент предаје мастер рад члановима Комисији за оцену и одбрану рада, путем студентске службе.

Студент потписује изјаву о свом оригиналном ауторству рада.

Одбрана рада заказује се најмање 7 дана од дана предаје рада.

Одбрана мастер рада састоји се од усменог презентовања рада од стране студента, постављања питања од стране чланова комисије у вези са темом рада и одговарања студента на та питања. Циљ одбране јесте да се Комисија увери да је студент самостално израдио и савладао тему рада.

Ментор и комсија сачињавају Записник о одбрани и оцени мастер рада.

Успех на јавној одбрани мастер рада изражава се оценама теоријских основа рада, оцена израде и одбране мастер рада и коначне оцене, оценама од 5 (пет) до 10 (десет).

Пријављена тема важи 9 месеци, односно до истека статуса студента. Након истека тог рока, тема се или продужава на НН већу или се пријављује нова на исти начин.

##  Списак тема за мастер рад

Члан 16.

Катедра надлежна за извођење студијског прорама (или више катедри које учествују у реализацији стручних предмета на том студијском прогораму) на почетку школске године дефинише теме за израду мастер радова, и то најмање онолико колико је акредитована уписна квота студената.

Сви предметни наставници у обавези су да понуде теме мастер радова, у зависности од броја студената уписаних на одређен студијски програм.

Неопходно је за сваки студијски програм мастер студија формирати списак потенцијалних тема мастер радова које би биле понуђене студентима, уз слободне теме које би биле формулисане на предлог студената, а у договору са предметним наставником.

Наставник може бити ментор за највише 10 радова, укључујући и слободне теме (у једној школској години).

Обавеза је свих наставника који учествују у настави на мастер академским студијама да узму активно учешће у комисијама за одбрану мастер радова (као ментори, односно као чланови комисије).

**III ЕВИДЕНЦИЈА И КОНТРОЛА КВАЛИТЕТА**

Члан 17.

Студентска служба сачињава извештај о резултатима одбране завршних радова за сваку школску годину.

Извештај садржи податке о пријављеним темама за завршне радове, броју одбрањених радова, оценама, броју одусталих и оних који су тражили промену теме и друге податке битне за вредновање квалитета одбране завршних радова.

Извештај се разматра и усваја на НН већу Факултета.

**IV ЗАВРШНА ОДРЕДБА**

Члан 18.

Правилник ступа на снагу осмог дана од дана објављивања на огласној табли Факултета.

Декан Факултета „Михајло Пупин“

Проф. др Милан Павловић